സപുഷ്പികളിൽപ്പെടുന്ന ഒരു സസ്യകുടുംബമാണ് ഇലാഗ്നേസീ (Elaeagnaceae). റോസേൽസ് നിരയിൽ വരുന്ന ഈ സസ്യകുടുംബത്തിൽ മരങ്ങളും കുറ്റിച്ചെടികളും ഉൾപ്പെടുന്നു. ഉത്തരാർദ്ധഗോളത്തിലെ മിതശീതോഷ്ണമേഖലാപ്രദേശങ്ങളിലും ദക്ഷിണാർദ്ധഗോളത്തിലെ ഏഷ്യ, ആസ്ട്രേലിയ എന്നിവിടങ്ങളിലും ഇവയെ സാധാരണയായി കണ്ടു വരുന്നു. 3 ജീനസ്സുകളിലായി 60 സ്പീഷിസുകളാണ് ഈ സസ്യകുടുംബത്തിലുള്ളത്.